návrh obchodných podmienok
/návrh/
Mandátna zmluva 
na realizáciu verejného obstarávania a odborného poradenstva v oblasti verejného obstarávania
uzavretá podľa § 566 až § 576 zákona č. 513/1991 Zb. (Obchodného zákonníka) v znení neskorších predpisov

Čl. I
Zmluvné strany

Mesto Košice
sídlo:                          Trieda SNP 48/A, 040 11 Košice, Slovenská republika
štatutárny orgán:        MUDr. Richard Raši, PhD., MPH – primátor mesta
IČO:			00691135
DIČ:			2021186904
bankové spojenie:	Prima banka Slovensko, a.s.
číslo účtu:		0442486001/5600
fax:
ďalej len „mandant“
a

Názov:
sídlo:			
štatutárny orgán:	
zastúpená:		
IČO:			
DIČ:			
IČ DPH: 		
bankové spojenie:	
číslo účtu:		
tel:			
fax:		
e-mail:			
zapísaný v Obchodnom registri 
ďalej len „mandatár“

Čl. II
Predmet zmluvy

2.1
Mandatár za a podmienok dohodnutých v tejto zmluve zaväzuje, že pre mandanta v jeho mene a na jeho účet zabezpečí služby v súvislosti s realizovanými postupmi verejného obstarávania pre projekt „Elektronizácia služieb mesta Košice“ v rámci operačného programu Informatizácia spoločnosti, kód výzvy OPIS-2013/1.2/05 pri obstarávaní tovarov a služieb podľa zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), ako aj následnej konzultačnej a poradenskej činnosti podľa aktuálnej potreby a zadania mandanta.
2.2
V prípade, ak sa v zmluve vyskytuje pojem „verejný obstarávateľ“ resp. pojem „uchádzač“, rozumie sa ním mandant v postavení verejného obstarávateľa príp. uchádzača v zmysle zákona             č. 25/2006 Z. z. o verejnom obstarávaní a o zmene a doplnení niektorých zákonov v platnom znení (ďalej len „zákon o verejnom obstarávaní“).

2.3
Služby budú pozostávať z kompletných povinností zo zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov pri zabezpečovaní postupov:

P.č.	Druh zákazky	Predpokladaná hodnota zákazky	
1	Tovary a Služby 	2 894 800,00 € bez DPH	
2	Služby – Riadenie projektu	111 000,00 € bez DPH	
3	Tovary a Služby – publicita	33 304,00 € bez DPH	

-	konzultácia o predmete zákazky a spôsobe jeho zabezpečenia podľa požiadaviek verejného obstarávateľa, odporúčania pre použitie postupov verejného obstarávania v súlade s platnou legislatívou a platnými podmienkami OPIS 2007 – 2013,
-	prípravu a predkladanie stanovísk zdôvodňujúcich výber postupu verejného obstarávania v konkrétnych prípadoch,
-	uskutočňovanie relevantnej komunikácie s klientom, RO pre OPIS, záujemcami, uchádzačmi, s cieľom efektívneho riadenia procesu verejného obstarávania a dosiahnutia definovaných potrieb klienta,
-	realizovanie jednotlivých verejných obstarávaní v súlade s definovanými potrebami klienta a v súlade s platnou legislatívou a platnými podmienkami OPIS 2007 – 2013.

V rámci realizovaných postupov zadávania zákazky bude požadovaný rozsah poskytovaných činností v závislosti od použitého postupu verejného obstarávania. Pôjde najmä o:
Základné požiadavky:
-	konzultácia o predmete zákazky a spôsobe jeho zabezpečenia podľa požiadaviek verejného obstarávateľa, odporúčania pre použitie postupov verejného obstarávania v súlade s platnou legislatívou a platnými podmienkami OPIS 2007 – 2013,
-	prípravu a predkladanie stanovísk zdôvodňujúcich výber postupu verejného obstarávania v konkrétnych prípadoch,
-	uskutočňovanie relevantnej komunikácie s klientom, RO pre OPIS, záujemcami, uchádzačmi, s cieľom efektívneho riadenia procesu verejného obstarávania a dosiahnutia definovaných potrieb klienta,
-	realizovanie jednotlivých verejných obstarávaní v súlade s definovanými potrebami klienta a v súlade s platnou legislatívou a platnými podmienkami OPIS 2007 – 2013.
V rámci realizovaných postupov zadávania zákazky bude požadovaný rozsah poskytovaných činností v závislosti od použitého postupu verejného obstarávania.
Minimálny rozsah požadovaných činností v závislosti od použitého postupu:
-	spolupráca na príprave opisu predmetu zákazky a metodické vedenie pri výpočte predpokladanej ceny v súčinnosti s verejným obstarávateľom,
-	spracovanie časového harmonogramu kľúčových aktivít verejného obstarávania,
-	vypracovanie textu predbežného oznámenia, v súčinnosti s verejným obstarávateľom,
-	spracovanie a elektronické zaslanie Predbežného oznámenia Publikačnému vestníku Európskej únie a do Vestníka verejného obstarávania Slovenskej republiky,
-	vypracovanie textu oznámenia o vyhlásení verejného obstarávania, v súčinnosti s verejným obstarávateľom,
-	spracovanie a elektronické zaslanie Oznámenia o vyhlásení verejného obstarávania Publikačnému vestníku Európskej únie a do Vestníka verejného obstarávania Slovenskej republiky,
-	príprava a vypracovanie súťažných podkladov a kritérií na vyhodnotenie ponúk v súčinnosti s verejným obstarávateľom,
-	príprava návrhu zmluvy – ako prílohy k súťažným podkladom, v súčinnosti s verejným obstarávateľom,
-	spracovanie stanoviska verejného obstarávateľa, v prípade, že uchádzač uplatní revízne postupy v súlade so zákonom č. 25/2006 Z. z. o verejnom obstarávaní a o zmene a doplnení niektorých zákonov v znení neskorších právnych predpisov, v súčinnosti s verejným obstarávateľom,
-	spracovanie stanoviska pre Úrad pre verejné obstarávanie, v prípade, že uchádzač podá námietku, v súčinnosti s verejným obstarávateľom
-	vyhotovenie, po dohode s verejným obstarávateľom, menovacieho dekrétu členov komisie na splnenia podmienok účasti týkajúcich sa osobného postavenia, ekonomického a finančného postavenia a technickej a odbornej spôsobilosti, ktoré boli predložené zo strany záujemcov, ak je to uplatniteľné
-	spracovanie Oznámení o výsledku vyhodnocovania predložených dokladov týkajúcich sa osobného postavenia, ekonomického a finančného postavenia a technickej a odbornej spôsobilosti, ktoré boli predložené zo strany záujemcov, ak je to uplatniteľné (v závislosti od použitého postupu zadávania zákazky),
-	Poskytovanie súťažných podkladov,
-	spracovanie evidencie záujemcov, ktorí si prevzali súťažné podklady,
-	spracovanie odpovede v prípade, že uchádzač požiada o vysvetlenie súťažných podkladov, v súčinnosti s verejným obstarávateľom
-	spracovanie informácie týkajúcej sa splnenia povinnosti podľa § 41 ods. 1 zákona o verejnom obstarávaní – otváranie časti „Ostatné“,
-	spracovanie evidencie uchádzačov, ktorí si predložili súťažné ponuky,
-	vyhotovenie, po dohode s verejným obstarávateľom, menovacieho dekrétu členov komisie na otváranie a vyhodnocovanie ponúk,
-	spracovanie čestných vyhlásení pre členov komisie na otváranie a vyhodnocovanie ponúk,
-	účasť na zasadnutí komisie na otváraní ponúk a časti ponúk „Ostatné“,
-	spracovanie zápisnice z otvárania ponúk, časť „Ostatné“, v súčinnosti s verejným obstarávateľom,
-	v prípade potreby spracovanie žiadosti o vysvetlenie predložených dokladov, v súčinnosti s verejným obstarávateľom,
-	v prípade potreby spracovanie žiadosti o vysvetlenie ponuky, v súčinnosti s verejným obstarávateľom,
-	v prípade potreby spracovanie oznámenia uchádzačom o vylúčení ponuky z procesu verejného obstarávania, v súčinnosti s verejným obstarávateľom,
-	spracovanie Zápisnice zo zasadnutia komisie na vyhodnotenie splnenia podmienok účasti, v súčinnosti s verejným obstarávateľom,
-	spracovanie Zápisnice zo zasadnutia komisie na vyhodnotenie ponúk, v súčinnosti s verejným obstarávateľom, 
-	spracovanie informácie týkajúcej sa splnenia povinnosti podľa § 41 ods. 1 zákona o verejnom obstarávaní – otváranie časti „Kritériá“,
-	účasť na zasadnutí komisie na otváraní ponúk a časti ponúk „Kritériá“,
-	spracovanie zápisnice z otvárania ponúk, časť „Kritériá“, v súčinnosti s verejným obstarávateľom,
-	v prípade potreby spracovanie výzvy na odôvodnenie mimoriadne nízkej ponuky, v súčinnosti s verejným obstarávateľom,
-	spracovanie Zápisnice zo zasadnutia komisie na vyhodnotenie ponúk, v súčinnosti s verejným obstarávateľom,
-	realizácia e-aukcie, ak je to uplatniteľné,
-	spracovanie Zápisnice zo zasadnutia komisie na vyhodnotenie splnenia podmienok účasti, v prípade, že úspešný uchádzač alebo uchádzači, ktorí sa umiestnili na prvom až treťom mieste uplatnili preukázanie podmienok účasti predložením čestného vyhlásenia v súlade s § 44 ods. 1 zákona o verejnom obstarávaní, v súčinnosti s verejným obstarávateľom,
-	spracovanie Oznámení o vyhodnotení ponúk, v súčinnosti s verejným obstarávateľom,
-	spracovanie Informácie o výsledku vyhodnotenia ponúk pre potreby zverejnenia v profile verejného obstarávateľa,
-	spracovanie informácií týkajúcich sa splnenia povinnosti podľa § 136 ods. 9 zákona o verejnom obstarávaní,
-	spracovanie textu oznámenia o výsledku verejného obstarávania, v súčinnosti s verejným obstarávateľom,
-	spracovanie a elektronické zaslanie Oznámenia o výsledku verejného obstarávania Publikačnému vestníku Európskej únie a do Vestníka verejného obstarávania Slovenskej republiky,
-	spracovanie Správy o zákazke, v súčinnosti s verejným obstarávateľom,
-	spracovanie a elektronické odoslanie dokumentov do Centrálneho registra dokumentov verejného obstarávania,
-	spracovanie textu správy o plnení zmluvy, v súčinnosti s verejným obstarávateľom,
-	spracovanie a elektronické zaslanie Informácie o plnení zmluvy do Vestníka verejného obstarávania Slovenskej republiky,
-	odovzdanie kompletnej dokumentácie za realizovanú zákazku klientovi,
-	vypracovanie stanovísk k zmenovým konaniam,
-	poskytovanie aj iných služieb súvisiacich so zákonom o verejnom obstarávaní, ako aj vypracovanie správ a informácií a vypĺňanie súvisiacich štandardných formulárov podľa zadania klienta.
-	súčasťou poskytnutých služieb budú odborné poradenské služby v súvislosti s realizovanými postupmi verejného obstarávania počas celej doby trvania zmluvy o NFP, t.j. aj počas doby trvalej udržateľnosti (napr. vypracovanie stanovísk k zmenovým konaniam, súčinnosť pri kontrolných mechanizmoch z rôznych orgánov – vládny audit, NKÚ, UVO, SFK, SO/RO, RO, atď.

2.4
Mandatár bude služby podľa článku II. realizovať pre mandanta osobne na základe požiadaviek mandanta. Osoby oprávnené zadávať požiadavky budú mandatárovi oznámené pri podpise tejto zmluvy. 

2.5
Mandatár bude predmetné poradenské služby poskytovať v mieste svojho sídla, resp. kancelárie, v prípade potreby po dohovore s mandantom, sa mandatár dostaví do sídla  mandanta a to aj v inom ako pracovnom čase.

2.6
Všetky návrhy písomných dokladov mandatár predloží mandantovi na odsúhlasenie.

Čl. III
Práva a povinnosti zmluvných strán

3.1
Mandant je povinný poskytnúť mandatárovi, pri vybavovaní konkrétnej veci potrebnú súčinnosť, najmä mu poskytnúť všetky dostupné informácie a písomné podklady. Zároveň ho splnomocní na konanie vo veci. Veci zverené mandatárovi v súvislosti s výkonom činnosti v rámci predmetu tejto zmluvy, ako i veci získané pre mandanta pri zariaďovaní záležitosti sú vlastníctvom mandanta; mandatár je povinný ich starostlivo uchovávať. 

3.2
Mandatár je povinný zachovávať mlčanlivosť o všetkých záležitostiach mandanta, o ktorých sa pri realizácii služieb pre mandanta dozvie.

3.3
Zmluvné strany si zodpovedajú za škodu vzniknutú navzájom.

3.4
Mandatár je povinný skontrolovať úplnosť predložených podkladov a upozorniť mandanta na zistené nedostatky týchto podkladov alebo ich nekompletnosť.

3.5
Mandatár je povinný postupovať pri zariaďovaní záležitostí s odbornou starostlivosťou.

3.6
Činnosť, na ktorú sa mandatár zaviazal, je povinný uskutočňovať podľa pokynov mandanta a v súlade s jeho záujmami, ktoré mandatár pozná alebo musí poznať. Mandatár je povinný oznámiť mandantovi všetky okolnosti, ktoré zistil pri zariaďovaní záležitostí, a ktoré môžu mať vplyv na zmenu pokynov mandanta. Ak je to v záujme mandanta, požiada mandatár mandanta o zmenu pokynov.

3.7
Od pokynov mandanta sa môže mandatár odchýliť len ak je to naliehavo nevyhnutné v záujme mandanta a mandatár nemôže včas dostať jeho súhlas. Ani v týchto prípadoch sa však mandatár nesmie od pokynov odchýliť, ak to zakazuje zmluva alebo mandant.

Čl. IV
Odmeňovanie mandatára

4.1
Za poskytované poradenské služby určené v článku II. sa mandant zaväzuje na základe dohody zaplatiť mandatárovi dohodnutú odplatu nasledovne:

p.č.	Druh zákazky	Zatriedenie zákazky v závislosti od predpokladanej hodnoty	Merná jednotka	Počet jednotiek	Jednotková cena bez DPH € 	Cena celkom bez DPH €	DPH €	Cena celkom s DPH €	
1.	Tovary, Služby 	Nadlimitná zákazka	postup	1					
2.	Tovary, Služby 	Podlimitná zákazka	postup	2					
3.	Odborné poradenské služby v súvislosti s realizovanými postupmi verejného obstarávania – predpoklad - 150 hodín	-	hodina	150					

Mandatár je/nie je platiteľom DPH. 
Postup zadávania zákazky bude realizovaný na základe odporúčaní mandatára pre použitie postupov verejného obstarávania v súlade s platnou legislatívou a platnými podmienkami OPIS 2007 – 2013. 

4.2
Dohodnutá odmena za skutočne poskytnuté poradenstvo/počet hodín bude zaplatená mandatárovi na základe faktúry vystavenej po doručení akceptačného stanoviska príslušným SO/RO v prípade zrealizovaných postupov obstarávania. V prípade Odborných poradenských služieb v súvislosti s realizovanými postupmi verejného obstarávania po Odplata mandatára je splatná do 30 dní po doručení daňového dokladu (faktúry). 

4.3
Mandatár je povinný predložiť mandantovi pri každej fakturácii špecifikáciu poskytovaných služieb, ktorá bude tvoriť neoddeliteľnú prílohu faktúry.

Čl. V
Spôsob a čas plnenia predmetu zmluvy

5.1
Pri plnení predmetu tejto zmluvy sa mandatár zaväzuje dodržiavať ustanovenia zákona o verejnom obstarávaní a súvisiace predpisy, všeobecné záväzné predpisy a ustanovenia tejto zmluvy a bude sa riadiť predloženými podkladmi a pokynmi mandanta.

5.2
Lehota na poskytnutie služby: 
-	 začatie prípravy procesov do 3 dní od doručenia požiadavky,
-	 predbežné oznámenie do 5 dní od doručenia požiadavky,
-	 súťažné podklady do 21 dní od doručenia požiadavky,
-	 poradenstvo do 48 hodín od doručenia požiadavky.
Verejný obstarávateľ môže predĺžiť lehotu v závislosti od zložitosti požiadavky.

Čl. VI
Spolupôsobenie a podklady mandanta

6.1
Plnenie predmetu tejto zmluvy uskutoční mandatár podľa podkladov, ktoré mandant odovzdá mandatárovi, a ktorých poskytnutie je závislé od mandanta. Za správnosť a úplnosť týchto podkladov zodpovedá mandant.

6.2
Plnenie predmetu tejto zmluvy zabezpečí mandatár na základe podkladov, ktorých prípadná ďalšia potreba vznikne aj v priebehu plnenia predmetu zmluvy, a ktorých poskytnutie je závislé od mandanta. Budú špecifikované alebo požadované mandatárom v rámci spolupôsobenia.

6.3
V priebehu plnenia tejto zmluvy sa bude mandant zúčastňovať konzultácií s mandatárom podľa vlastného uváženia a požiadavky, príp. na základe výzvy mandatára.

Čl. VII
Zodpovednosť za vady

7.1
Mandatár nezodpovedá za vady, ktoré boli spôsobené použitím podkladov prevzatých od mandanta a mandatár ani pri vynaložení všetkej odbornej starostlivosti nemohol zistiť ich nevhodnosť, prípadne na ne upozornil mandanta a ten na ich použití trval.

7.2
Prípadnú reklamáciu vady plnenia predmetu tejto zmluvy je mandant povinný uplatniť bezodkladne po zistení vady, v písomnej forme do rúk zástupcu mandatára. Mandatár sa zaväzuje po uplatnení reklamácie mandanta reklamovanú vadu bezodkladne odstrániť.

Čl. VIII
Ďalšie a záverečné ustanovenia

8.1
Pokiaľ v tejto zmluve nie je uvedené inak, všetky oznámenia alebo iná komunikácia podľa alebo v súvislosti s touto Zmluvou (ďalej len ,,oznámenie“) musia byť vyhotovené písomne a doručované druhej zmluvnej strane prostredníctvom univerzálneho poštového doručovateľa, elektronickou poštou, osobne, alebo faxom na korešpondenčné údaje zmluvných strán uvedené v článku I zmluvy. Za deň alebo čas doručenia oznámenia sa považuje:
a)	ak sa doručuje prostredníctvom univerzálneho poštového doručovateľa, deň prevzatia zásielky obsahujúcej oznámenie prijímajúcou Zmluvnou stranou. Oznámenie sa považuje za doručené prijímajúcej Zmluvnej strane aj okamihom vrátenia zásielky odosielajúcej Zmluvnej strane z dôvodu „adresát neznámy“, „zásielka neprevzatá v odbernej lehote“, „adresát nezastihnutý“, „adresát požiadal o doposielanie“, alebo z akéhokoľvek iného dôvodu,
b)	ak sa doručuje elektronickou poštou, deň alebo čas, kedy bolo odosielajúcej Zmluvnej strane doručené elektronické potvrdenie o doručení, resp. prečítaní e-mailovej správy obsahujúcej oznámenie prijímajúcou Zmluvnou stranou,
c)	ak sa doručuje osobne, deň alebo čas prijatia oznámenia prijímajúcou Zmluvnou stranou,
d)	ak sa doručuje faxom, deň alebo čas uvedený na potvrdení vydanom faxovým zariadením odosielajúcej Zmluvnej strany o úspešnom prenose faxovej správy prijímajúcej Zmluvnej strane.

8.2
Mandatár je povinný písomne oznamovať mandantovi každú zmenu jeho identifikačných údajov uvedených v záhlaví tejto zmluvy, a to v lehote najneskôr 5 dní odo dňa, kedy nastala zmena niektorého z týchto údajov. V prípade, že si mandatár povinnosť podľa tohto odseku zmluvy nesplní, alebo sa dostane do omeškania s jej splnením v čase, kedy mu mandant zašle oznámenie podľa tejto zmluvy, mandatár v celom rozsahu zodpovedá za to, že sa neoboznámil s obsahom oznámenia odosielaného mandantom podľa tejto zmluvy a za to, že nastali účinky náhradného doručenia podľa tejto zmluvy.

8.3
Mandatár nie je oprávnený započítať svoje pohľadávky voči pohľadávkam mandanta, bez jeho súhlasu. Mandatár je oprávnený postúpiť pohľadávky a iné práva vyplývajúce z tejto zmluvy voči mandantovi len po predchádzajúcom písomnom súhlase mandanta.

8.4
Mandant môže zmluvu kedykoľvek čiastočne alebo v celom rozsahu vypovedať. Ak výpoveď neurčuje neskoršiu účinnosť, nadobúda účinnosť dňom, keď sa o nej mandatár dozvedel alebo mohol dozvedieť. 

8.5
Od účinnosti výpovede alebo odstúpenia je mandatár povinný nepokračovať v činnosti, na ktorú sa výpoveď vzťahuje okrem činností, ktorých priebeh nemôže ovplyvniť. Je však povinný mandanta upozorniť na opatrenia potrebné na to, aby sa zabránilo vzniku škody bezprostredne hroziacej mandantovi nedokončením alebo porušením činnosti súvisiacej so zariaďovaním záležitostí.

8.6
Za činnosť riadne uskutočnenú do účinnosti výpovede má mandatár nárok na úhradu nákladov vynaložených podľa § 572 Obchodného zákonníka a na primeranú časť odplaty.

8.7
Ku dňu účinnosti výpovede alebo odstúpenia zaniká záväzok mandatára uskutočňovať činnosť, na ktorú sa zaviazal. Ak by týmto prerušením činnosti vznikla mandantovi škoda, je mandatár povinný ho upozorniť, aké opatrenia treba urobiť na jej odvrátenie. Ak mandant tieto opatrenia nemôže urobiť ani pomocou iných osôb a požiada mandatára, aby ich urobil sám, je mandatár na to povinný prihliadať za osobitnú úhradu.

8.8
Ustanovenia o zmluvných pokutách obsiahnuté v tejto zmluve sa nedotýkajú práva oprávnenej zmluvnej strany na náhradu škody spôsobenej porušením povinnosti, ktorej splnenie bolo zabezpečené dojednaním o zmluvnej pokute.

8.9
Mandatár – fyzická osoba týmto dáva súhlas so spracúvaním svojich osobných údajov, vrátane získavania osobných údajov akokoľvek formou v hmotnej alebo elektronickej podobe a ich zaznamenávanie na nosičoch informácií, získavania osobných údajov aj od tretích osôb, spracúvania osobných údajov v elektronickej a listinnej podobe, sprístupňovania a poskytovania osobných údajov tretím stranám. Súhlas udeľuje fyzická osoba v rozsahu osobných údajov: meno, priezvisko, dátum narodenia, rodné číslo, údaje o bydlisku, mieste pobytu trvalého a prechodného, čísla telefónu, identifikačných dokladov a pod. a to po dobu nevyhnutne potrebnú, maximálne však po dobu, určenú právnymi predpismi na archiváciu dokladov, resp. elektronicky evidovaných údajov. Mandatár – fyzická osoba je oprávnená svoj súhlas podľa tohto článku odvolať v prípadoch predpokladaných právnymi predpismi upravujúcimi spracovanie a nakladanie s osobnými údajmi.

8.10
Táto zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia na webovej stránke Mesta Košice www.kosice.sk a je uzavretá na dobu určitú do 31.12.2020.

8.11
Táto zmluva je vyhotovená v štyroch vyhotoveniach, z ktorých každá strana po jej podpísaní obdrží po dve vyhotovenia.

8.12
Túto zmluvu je možné meniť a dopĺňať iba písomnými vzájomne odsúhlasenými dodatkami podpísanými oboma zmluvnými stranami.

8.13
Účastníci svojimi vlastnoručnými podpismi potvrdzujú autentičnosť tejto zmluvy a prehlasujú, že túto zmluvu riadne prečítali a že táto zmluva nebola uzatváraná v tiesni, ani za inak nevýhodných podmienok.

V Košiciach, dňa ...........................			V ...................., dňa ........................... 

..........................................................			...........................................................
    MUDr. Richard Raši, PhD., MPH		
                        primátor